**Psihiatriskās palīdzības dienas stacionāra pakalpojumu sniegšanas kārtība**

1. Psihiatriskās palīdzības dienas stacionāra pakalpojumi nodrošina personām uz zinātniskiem pierādījumiem balstītu psihiatrisko ārstēšanu, t.sk. psihosociālās rehabilitācijas pakalpojumus, ar mērķi samazināt personu hospitalizācijas gadījumus, neatliekamās psihiatriskās palīdzības nepieciešamību un sasniegt personai labākus ārstēšanas rezultātus.
2. Pakalpojumu klāsts ir multiprofesionāls, elastīgs pakalpojumu saņemšanas gaitā, atbilstošs personas vajadzībām un spējām iekļauties rehabilitācijas procesā.
3. Psihiatriskās palīdzības dienas stacionāra pakalpojumus atbilstoši ārstēšanas plānam sniedz:
	1. pieaugušajiem;
	2. bērniem.
4. Pieaugušajiem psihiatriskās palīdzības dienas stacionāra pakalpojumu sniegšanas ilgums vienā ārstēšanas epizodē nepārsniedz 6 nedēļas.
5. **Prasības psihiatriskās palīdzības dienas stacionāra pakalpojumu IZPILDĪTĀJAM:**
	1. IZPILDĪTĀJS ir ārstniecības iestāde, kas atbilst normatīvajos aktos noteiktajām obligātajām prasībām ārstniecības iestādēm un to struktūrvienībām un ir reģistrēta Ārstniecības iestāžu reģistrā;
	2. papildus vispārīgām prasībām ambulatorajām ārstniecības iestādēm IZPILDĪTĀJS nodrošina pakalpojuma sniegšanas vietā (adresē) pakalpojuma saņēmējiem:
		1. ģērbtuvi un vietu mantu uzglabāšanai;
		2. atpūtas vietas;
		3. pieeju dzeramam ūdenim;
		4. iespēju uzsildīt ēdienu bērniem, sniedzot pakalpojumu bērniem;
	3. IZPILDĪTĀJS nodrošina ārstniecības iestādē **multiprofesionālu komandu, kurā** **nodarbināti speciālisti -** pieaugušo un/vai bērnu psihiatrs, garīgās veselības aprūpes māsa un/vai medicīnas māsa, klīniskais psihologs un/vai veselības psihologs un vismaz trīs dažādas specialitātes funkcionāli speciālisti.
6. **Psihiatriskās palīdzības dienas stacionāra** **pakalpojumu sniegšanas nosacījumi:**
	1. IZPILDĪTĀJS sniedz psihiatriskās palīdzības dienas stacionāra pakalpojumus personai, kura atbilst vismaz vienam no šiem nosacījumiem:
		1. personai nepieciešama pēctecīga, intensīva multiprofesionāla ambulatora ārstēšana un psihiatriskā rehabilitācija dienas stacionārā pēc izrakstīšanās no psihiatriskā stacionāra turpmāka veselības stāvokļa stabilizācijai, terapijas korekcijai vai psihoizglītošanai, ko nevar nodrošināt, sniedzot personai ambulatoro konsultāciju laikā;
		2. suicidālās domas, pēc suicīda mēģinājumiem (izņemot augsta suicīda riska personas, kurām nepieciešama hospitalizācija diennakts stacionārā);
		3. persona atteicās no ārstēšanās diennakts stacionārā un personas psihiskais stāvoklis atļauj ārstēšanu nodrošināt psihiatriska dienas stacionāra apstākļos;
		4. nepieciešama intensīva multiprofesionāla ambulatorā psihiatriskā ārstēšana un rehabilitācija, ko nevar nodrošināt ambulatoro psihiatra/bērnu psihiatra un tam piesaistīto speciālistu konsultācijās;
		5. pacienta (vai personas, kas kopj slimu bērnu vecumā līdz 14 gadiem) darbnespēja psihiskās veselības stāvokļa dēļ turpinās ilgāk par 14 kalendārām dienām;
		6. nepieciešama terapijas maiņa, ko nevar nodrošināt ambulatoru psihiatra/ bernu psihiatra konsultāciju ietvaros;
		7. nepieciešama diagnozes precizēšana, ko nevar veikt ambulatoru psihiatra/ bērnu psihiatra konsultāciju ietvaros;
		8. nepieciešama padziļināta pacienta psihiskās veselības stāvokļa izvērtēšana, ko nevar veikt ambulatoru psihiatra/bērnu psihiatra konsultāciju ietvaros, nosūtījuma sagatavošanai uz darbspēju ekspertīzi psihisku traucējumu dēļ;
		9. nepieciešama psihoterapeitiska palīdzība krīzes situācijās, ko nevar nodrošināt ambulatoru psihiatra/ bērnu psihiatra konsultāciju ietvaros.
	2. IZPILDĪTĀJS sniedz psihiatriskās palīdzības dienas stacionāra pakalpojumus personai**,** kurai ārstēšanas nepārtrauktības nodrošināšanai izsniegts citas ārstniecības iestādes speciālista (psihiatrs pieaugušajam vai bērnu psihiatrs bērnam) vai ģimenes ārsta nosūtījums (veidlapa Nr. 027/u “Izraksts no stacionārā/ambulatorā pacienta medicīniskās kartes”), kurā norādīts terapijas mērķis, ja IZPILDĪTĀJS konstatē, ka nosūtītā persona atbilst vienam no šī pielikuma 6.1. punkta nosacījumiem.
	3. IZPILDĪTĀJS var atteikt personaipsihiatriskās palīdzības dienas stacionāra pakalpojumu sniegšanu:
		1. ja personai vai bērna pavadošai personai konstatē pazīmes, kas liecina par personas atrašanos alkohola vai citu psihoaktīvu vielu ietekmē;
		2. ja personai konstatē pazīmes, kas liecina par personas aktuālām fiziskām veselības problēmām, kurām primāri nepieciešama somatiskā stāvokļa padziļināta izmeklēšana pie cita speciālista vai ģimenes ārsta, un IZPILDĪTĀJS izsniedz personai nosūtījumu (veidlapa Nr. 027/u “Izraksts no stacionārā/ambulatorā pacienta medicīniskās kartes”) attiecīgo veselības aprūpes pakalpojumu saņemšanai;
		3. ja IZPILDĪTĀJS izsniedz personai nosūtījumu (veidlapa Nr. 027/u “Izraksts no stacionārā/ambulatorā pacienta medicīniskās kartes”) stacionēšanai, konstatējot personai kādu no šādām kontrindikācijām:
			1. augsts paškaitējuma vai agresijas pret apkārtējiem risks;
			2. akūti psihiskie traucējumi vai fiziskie traucējumi, kas liedz saņemt pakalpojumu dienas stacionārā.
	4. IZPILDĪTĀJS ievēro šādas **prasības pakalpojuma rindu organizācijai**:
		1. nodrošina personas pierakstu uz psihiatriskās palīdzības dienas stacionāra pakalpojumu gan klātienē, gan telefoniski, gan elektroniski, atbilstoši ārstniecības iestādes mājas lapā norādītai kārtībai;
		2. nodrošina, ka pierakstu pakalpojumu saņemšanai var veikt ārstniecības persona, persona, kura vēlas saņemt pakalpojumus, vai personas likumiskais pārstāvis;
		3. nodrošina personas informēšanu par pierakstu uz pakalpojumu telefoniski, divas darba dienas pirms paredzētā pakalpojuma, ja gaidīšanas laiks līdz pakalpojuma saņemšanas brīdim ir bijis ilgāks par 14 kalendārām dienām;
		4. IZPILDĪTĀJS psihiatriskās palīdzības dienas stacionāra pakalpojumus sniedz šādā prioritārā secībā:
			1. bērniem līdz 7 gadu vecumam (ja pretendents piesakās sniegt psihiatrijas dienas stacionāra pakalpojumus bērniem);
			2. grūtniecēm un nedēļniecēm līdz 10. pēcdzemdību nedēļai ar psihiskiem traucējumiem;
			3. personām ar paaugstinātu pašnāvības un paškaitējuma risku;
			4. personām pēc pirmreizējas psihozes;
			5. personām pēc izrakstīšanās no diennakts stacionāra pēc psihiatrisko pakalpojumu saņemšanas;
			6. pārējiem plānveida pacientiem.
	5. IZPILDĪTĀJS psihiatriskās palīdzības dienas stacionāra pakalpojumus sniedz, **ievērojot šādu kārtību**:
		1. pirmajā pakalpojuma uzsākšanas dienā sastāda psihiatriskās palīdzības dienas stacionāra pakalpojumu plānu personai konkrētam ārstēšanas etapam, kas ietver sekojošu informāciju:
			1. terapijas mērķi/us;
			2. plānoto pakalpojumu klāstu un iesaistītos speciālistus;
			3. plānoto pakalpojumu sniegšanas ilgumu;
			4. plānoto dienas stacionāra pakalpojumu sniegšanas biežumu, norādot apmeklējumu intervālus.
		2. IZPILDĪTĀJS, atbilstoši personas individuālajam psihiatriskās palīdzības dienas stacionāra pakalpojumu plānam, izstrādā un izsniedz personai pakalpojumu saņemšanas grafiku, kurā ir ietverts:
			1. pakalpojuma nosaukums;
			2. pakalpojuma saņemšanas vieta, norādot telpas numuru;
			3. pakalpojumu saņemšanas diena, laiks un plānotais ilgums;
		3. IZPILDĪTĀJS nodrošina:
			1. personas vai tās pilnvarotās personas informēšanu par psihiatriskās palīdzības dienas stacionāra pakalpojumu ietvaros plānoto ārstēšanas procesu, tā riskiem, nodarbību/procedūru un/vai konsultāciju biežumu un citiem nozīmīgiem jautājumiem, kas saistīti ar konkrētām ārstēšanā pielietotām metodēm;
			2. multiprofesionālās komandas sapulces vismaz vienu reizi nedēļā vai pēc piecām apmeklējuma reizēm, kurā komandas dalībnieki komunicē par pacienta klīnisko informāciju, novērtē terapijas procesu un dinamiku, nepieciešamības gadījuma koriģē dienas stacionāra pakalpojumu plānu un/vai mērķus;
			3. sapulcē pieņemto lēmumu atspoguļošanu pacienta medicīniskajā dokumentācijā un pacienta vai viņa likumisko pārstāvju informēšanu par būtiskām izmaiņām plānā;
			4. rezultātu novērtēšanu pēc psihiatrijas dienas stacionāra pakalpojumu kursa pabeigšanas (mērķis sasniegts/daļēji sasniegts/nav sasniegts), norādot Vadības informācijas sistēmas veidlapā Nr.024/u „Ambulatorā pacienta talons” atbilstošu manipulācijas kodu;
			5. pēc psihiatriskās palīdzības dienas stacionāra pakalpojumu sniegšanas pabeigšanas – izraksta (veidlapa Nr. 027/u “Izraksts no stacionārā/ambulatorā pacienta medicīniskās kartes” vai veidlapas formas Nr.003/u III sadaļa jeb Epikrīze) izsniegšanu pacientam un nosūtītājam, norādot izrakstā personai sniegto psihiatriskās palīdzības dienas stacionāra pakalpojumu vērtējumu, vai ir sasniegti izvirzītie mērķi, kāds ir personas veselības stāvokļa novērtējums, kā arī rekomendācijas tālakajai ārstēšanai un rehabiltācijai, lai nodrošinātu pēctecīgu ārstēšanu;
			6. izraksta informācijas ievadi Vienotās veselības nozares elektroniskās informācijas sistēmā.
7. **Pakalpojuma kvalitātes vērtēšanas kritēriji:**
	1. pakalpojumu kvalitātes vērtēšanas kritēriji tiek vērtēti atsevišķi pieaugušiem un bērniem reizi gadā (pirmo reizi pēc pilna gada) un DIENESTS ir tiesīgs pārskatīt līguma nosacījumus vai izbeigt līgumu par sekundārās ambulatorās veselības aprūpes pakalpojumu sniegšanu un apmaksu daļā par psihiatriskās palīdzības dienas stacionāra pakalpojumu sniegšanu, vai turpināt pakalpojumu, bet pakalpojuma vai tā daļas apmaksai nākamajā gadā piemērot koeficientu, ja vērtēšanas kritēriji ir nepieņemamā līmenī;
	2. DIENESTS ir tiesīgs noteikt papildus kritērijus vai mainīt esošos, par to iepriekš rakstiski informējot IZPILDĪTĀJU;
	3. kritēriju aprēķina metodika:
		1. aprēķina metodika sasniegto mērķu novērtējumam:
		2. aprēķina metodika pakalpojumu īpatsvaram, kurus sniedzot piesaistīta multiprofesionāla komanda (ne mazāk kā 3 funkcionālie speciālisti):
		3. aprēķina metodika pakalpojumu īpatsvaram, kuri hospitalizēti psihiatriskā profila gultās 30 dienu laikā pēc psihiatrijas dienas stacionāra pakalpojumu saņemšanas:

Pakalpojuma īpatsvars

* 1. kritēriju robežvērtības:

|  |  |
| --- | --- |
| Kritērija nosaukums | Mērķa rādītāji |
| Nepieņemams | Uzraugāms | Pieņemams |
| 2021. | 2022. | 2023. | 2024. | 2021. | 2022. | 2023. | 2024. | 2021. | 2022. | 2023. | 2024. |
| 1. Sasniegto kursa mērķu īpatsvars. | <50% | <50% | <50% | <50% | 50-70% | 50-80% | 50-85% | 50-90% | ≥70% | ≥80% | ≥85% | ≥90% |
| 2. Pakalpojumu īpastvars, kurus sniedzot piesaistīta multiprofesionāla komanda (ne mazāk kā 3 funkcionālie speciālisti). | <50% | <50% | <35% | <40% | 50-85% | 50-90% | 35-55% | 40-60% | ≥85% | ≥90% | ≥55% | ≥60% |
| 3. Gadījumu īpatsvars, kad 30 dienu laikā pēc izrakstīšanas no psihiatrijas dienas stacionāra pacients neatliekami hospitalizēts psihiatriskā profila gultā. | >20% | >16% | >12% | >12% | 20-16% | 16-12% | 12-8% | 12-8% | <16% | <12% | <8% | <8% |